Jonsvatnet skytebane

Jonsvatnet skytebane kan referere til flere skytebaner på Digresmyra i nærheten av Jonsvatnet i Trondheim kommune. Banene til Nidaros Skytterlag, Trondheim Jeger- og Fiskerforening og Trondhjems Pistolklubb ligger ganske nært hverandre på nordenden av Digresmyra (ca. 1 min kjøring med bil), mens banen til Nidaros Jaktskytterklubb ligger et stykke lengre unna på den sørlige enden av Digresmyra (ca. 10 min kjøring med bil).

Nidaros Jaktskytterklubb 

Nidaros Jaktskytterklubb holder til på sørenden av Digresmyra hvor de har riflebane og flere leirduebaner for trap, skeet og sporting.

Nidaros Skytterlag 

Utendørsbanen til Nidaros Skytterlag ligger på nordenden av Digresmyra, og ble bygd i 1933. Den kalles også Nidaros Skytebane. Det er elektroniske skiver på 100 og 300 m, skivetrekk for pappskiver på 100 m, skivestativ for papp på 50, 100, 150, 200 og 500 m, og selvanvisere på 425 og 585 m. I tillegg har skytterlaget innendørs 15 m riflebane.

Trondheim Jeger- og Fiskerforening 

Trondheim Jeger- og Fiskerforening har eget klubbhus og tre leirduebaner.

Trondhjems Pistolklubb  

Trondhjems Pistolklubb har pistolbaner på 25 m (40 standplasser) og 50 m (10 standplasser), samt 14 feltbaner med ulike hold. Klubbhuset er tilpasset rullestolbrukere.

Se også 
 Skytebaner i Norge

Referanser 

Skytebaner i Trøndelag
Idrettsanlegg i Trondheim
Lerkendal (bydel)